CELEX: 62009CA0124
Language: et
Date: 2010-04-29 00:00:00
Title: Kohtuasi C-124/09: Euroopa Kohtu (kolmas koda) 29. aprilli 2010 . aasta otsus (Raad van State eelotsusetaotlus — Madalmaad) — Smit Reizen BV versus Minister van Verkeer en Waterstaat (Eelotsusetaotlus — Määrused (EMÜ) nr 3820/85 ja nr 3821/85 — Maanteevedu — Registreerimiskohustus — Puhkeaeg ja muu tööaeg — Aeg, mis kulub sõiduks kohta, kus võetakse üle sõidumeerikuga varustatud sõiduk — Mõiste „peamine tegevuskoht” )

19.6.2010   
            
            
               ET
            
            
               Euroopa Liidu Teataja
            
            
               C 161/13
            
         
      Euroopa Kohtu (kolmas koda) 29. aprilli 2010. aasta otsus (Raad van State eelotsusetaotlus — Madalmaad) — Smit Reizen BV versus Minister van Verkeer en Waterstaat
      (Kohtuasi C-124/09) (1)
      
      (Eelotsusetaotlus - Määrused (EMÜ) nr 3820/85 ja nr 3821/85 - Maanteevedu - Registreerimiskohustus - Puhkeaeg ja muu tööaeg - Aeg, mis kulub sõiduks kohta, kus võetakse üle sõidumeerikuga varustatud sõiduk - Mõiste „peamine tegevuskoht”)
      (2010/C 161/19)
      Kohtumenetluse keel: hollandi
      
         Eelotsusetaotluse esitanud kohus
      
      Raad van State
      
         Põhikohtuasja pooled
      
      
         Hageja: Smit Reizen BV
      
         Kostja: Minister van Verkeer en Waterstaat
      
         Ese
      
      Eelotsusetaotlus — Raad van State — Nõukogu 20. detsembri 1985. aasta määruse (EMÜ) nr 3820/85 teatavate autovedusid käsitlevate sotsiaalõigusnormide ühtlustamise kohta (EÜT L 370, lk 1; ELT eriväljaanne 05/01, lk 319) artikli 1 ja nõukogu 20. detsembri 1985. aasta määruse (EMÜ) nr 3821/85 autovedudel kasutatavate sõidumeerikute kohta (EÜT L 370, lk 8; ELT eriväljaanne 07/001) artikli 15 tõlgendamine — Sõiduki juhtimise katkestamine, puhkeajad ja tööaeg — Mõiste — Registreerimise kohustus — Aeg, mis kulub jõudmiseks sõiduki ülevõtmise asukohta, mis ei asu ettevõtte tegevuskohas — Tegevuskoht — Mõiste — Juhi kohaletoimetamine kolmanda isiku poolt
      
         Resolutsioon
      
      
                  1.
               
               
                  Mõistet „peamine tegevuskoht”, mis esineb 18. jaanuari 2001. aasta otsuse kohtuasjas C-297/99: Skills Motor Coaches jt punktis 21 ja järgmistes punktides, tuleb määratleda kui asukohta, mis on juhiga konkreetselt seotud, nimelt transpordiettevõtte rajatis, kus ta oma töökohustuste tavapärase täitmise raames reeglipäraselt oma teenuse osutamist alustab ja kuhu ta selle lõpetamisel naaseb, ilma et ta saaks oma tööandjalt erijuhiseid.
               
            
                  2.
               
               
                  Asjaolu, kas kõne all olev juht sõidab ise kohta, kus ta sõidumeerikuga varustatud sõiduki üle võtab või kas keegi teine sõidutab ta sellesse kohta, ei mõjuta sõiduaja kvalifitseerimist tulenevalt mõistest „puhkus” nõukogu 20. detsembri 1985. aasta määruse (EMÜ) nr 3820/85 teatavate autovedusid käsitlevate sotsiaalõigusnormide ühtlustamise kohta artikli 1 punkti 5 tähenduses.
               
            
         (1)  ELT C 129, 6.6.2009.